[{"text_idx": "#000000", "text": "C\u0302u vi sentas, ke la Tero estas pli kaj pli varma? Ekde junio alttemperatura vetero multfoje okazis en multaj partoj de norda C\u0302inio, kaj en iuj lokoj la temperaturo superis 40 gradojn. Ankau\u0306 Nord-ameriko kaj Eu\u0306ropo spertas altajn temperaturojn, kaj multaj lokoj en Teksaso de Usono atingis 46 gradojn, la urbo Prado de Sevilo en Hispanio atingis 51 gradojn... Lau\u0306 la raporto pri la stato de monda klimato en 2022, publikigita de la Monda Organizo pri Meteologio (MOM), pro la rekorda nivelo de forcej-efikaj gasoj, la tero, oceanoj kaj atmosfero s\u0302ang\u0302ig\u0302is: En 2022, c\u0302e la Alpoj, la neg\u0302kovritaj montoj unuafoje spertis senneg\u0302an someron dum degela sezono; la glacia areo de Antarkto falis al 1.92 milionoj da kvadrataj kilometroj; konstanta sekeco en Orienta Afriko, rekorda pluvokvanto en Pakistano kaj varmegoj en multaj eu\u0306ropaj landoj influas dekojn da milionoj da homoj... Pritrakti klimat-s\u0302ang\u0302ig\u0302on farig\u0302is komuna defio alfrontata de la tuta homaro."}, {"text_idx": "#000001", "text": "Fronte al varmego kaj ekstrema vetero, \"karbon-redukto\" farig\u0302is s\u0302losila tasko."}, {"text_idx": "#000002", "text": "La 21-an de septembro 2021, c\u0302ina prezidanto Xi Jinping anoncis en la 76-a sesio de G\u0302enerala Asembleo de Unuig\u0302intaj Nacioj, ke C\u0302inio klopodos por atingi karbonan pinton en 2030 kaj karbonan neu\u0306traligon en 2060. Dum la pasinta jardeko, kadre de la iniciato konstrui la homaran komunumon de komuna estonteco, C\u0302inio jam starigis la plej grandan sistemon de produktado kaj konsumado de pura energio. La instalita kapacito de c\u0302ina renovigebla elektroproduktado okupas trionon de la mondo. Lastajare, la instalita kapacito de tutmonda renovigebla elektroproduktado kreskis je 300 milionoj da kilovattoj, el kiuj la kresko de C\u0302inio atingis 150 milionojn da kilovattoj."}, {"text_idx": "#000003", "text": "Samtempe C\u0302inio helpas subevoluajn landojn kaj regionojn aplikadi verdan energion kaj antau\u0306enigas mondan energian verd-transformig\u0302on. C\u0302inio aktive antau\u0306enpus\u0302as la mondan intertraktadon pri klimats\u0302ang\u0302ig\u0302o kaj la subskribon, validig\u0302on kaj efektivigon de la pariza interkonsento. La klopodoj de C\u0302inio ankau\u0306 estas vaste agnoskitaj de la internacia komunumo. Siddharth Chatterjee, kunordiganto de Unuig\u0302intaj Nacioj en C\u0302inio, diris: \"La karbonpint-atinga kaj karbonneu\u0306traliga plano anoncita de prezidanto Xi Jinping eble estas unu el la plej gravaj agoj efektivigataj de C\u0302inio.\" \"C\u0302inio havas la povon, grandajn datumojn, teknikojn, novigon kaj profesi-scian subtenon por akceli la realigon de karbonpinta atingo. Kaj samtempe, estas ankau\u0306 tre grave antau\u0306enigi la karboneu\u0306tralon per c\u0302iuflankaj kaj transkampaj partnerecoj.\""}]